**Kaj je BABA?**

BABA je choregie projekt, ki obsega glasbeni, glasbeno gledališki in literarni del. Pred nami je prvi sklop, in sicer izzid dveh knjig – BABA: Katalog in Kolosalna balkanska fikcija, ki ju izdaja založba Sanje, Carmina Slovenica je izdala zvočno knjigo, kjer dramska igralka Minca Lorenci pripoveduje deset portretnih zgodb žensk, koncert DERT pa bo premierna izvedba novega dela in predstavitev zvokov in besed *endemičnih pesmi*.

BABA ustvarja intuitivno pojmovno mrežo med glasbo, heteroromantično ideologijo, Balkanom in *političnim* in preizprašuje identitetne politike in problematične komodifikacije spolov.

**Na kaj se nanaša pojem endemičnosti: lokacijo, čas, prisilno izolacijo, družbeno in intimno atmosfero, nevarnost izgube določenih specifik, na vse skupaj, na nič od tega?**

Besedila *endemične pesmi* so nastala, da bi »pela« o ženskah.

BABA katerega del je tudi zbirka DERT endemične pesmi je pričel nastajati je začel v času moje harvardske raziskave *endemičnega* fenomena vidržin z Balkanskega polotoka. Projekt BABA sicer niso zgodbe o virdžinah, je pa z njimi navdahnjen. Gre za ženske, ki se zavežejo deviškosti, nosijo moška oblačila, opravljajo moška dela, kadijo ... in so dokaj enakovredno moškim sprejete v njihov svet. BABA se ukvarja s tem kaj je *čudežna transformacijah spola,* z razmerjem med spolom in zmožnostjo posameznika, da deluje neodvisno od spola in da se o tem svobodno odloča, pa tudi s teorija spola kot nečesa *performativnega*.

**Kar se tiče duhovne geografije je to očitno eksplicitno Balkan, čeprav imamo z nekoliko bolj sofisticiranimi verzijami tako imenovanih virdžin v zgodovini opraviti tudi drugod - George Sand, Collete, Anais Nin...**

*Crossdressing* ima v Evropi dolgo tradicijo in kar veliko različic, ki segajo dlje od osnovnega preoblačenja, kot ga razumemo danes. Vendar gre pri virdžinah za drugačen pojav - v smeri *družbenih moških*. Razdelitev oblačil na ženska in moška je zgodovinski koncept, v katerem je bil spol razumljen binarno. Burneša ruši to konvencijo in jo krši z moškimi atributi in oblačili. Z oblačenjem kot moški ali z nošenjem kakšnega kosa moških oblačil sporoča svoj družbeni premik. Oblačila so njena javna predstavitev, medij, skozi katerega trčita javno in intimno. Moške hlače kot potenten simbol moči pa krepijo njen status.

**Tudi fenomen zapriseženih devic izhaja iz Balkana, predvsem iz Albanije. Motivi za takšno odločitev žensk so menda zelo različni, pogosto tudi povsem praktični (izogib neželjeni poroki, dedovanje, seveda tudi želja po svobodi).**

...pa tudi na Kosovu, v Srbiji, Črni Gori, Bosni. Vloga virdžine je, da se prilega določenim nišam družinskih in družbenih potreb v patrilineranem sistemu - je manifestacija nujnosti moškega potomstva. Motivi za nastanek *institucije vidržine* so različni: v hiši ni sina, doma ostaja, da skrbi za (stare) starše, noče se poročiti z izbranim moškim, njen moški jo je zapustil in vendeta. Simbolno preobrazbo v moškega dodatno ščiti zaobljuba večnega devištva, da je ne bi uničilo morebitno rojstvo otroka *tuje krvi*.

**Redko analizirana tema, v širši zavesti kulturne javnosti morda le italijanski film Zaprisežena devica.**

Ker so virdžine tako posebne, nenavadne, skoraj neznane in zato osupljiv pojav, so se seveda znašle v krempljih radovednosti. Njihov drugačni videz jih je postavil na oder in postale velike zvezde s področja *crossdresserjev*.

V to radovednost okoli virdžin in soočanjem z najintimnejšim in najbolj javnim teh zanimivih žensk sem se pred leti ujela tudi jaz. Zdaj razumem kako pogled nanje kroji prevladujoča je zahodna misel, *western gaze*, ki je s svojo močjo proizvodnje znanja in vedenja trčila v tradicijo, *folkloro* in ustvarila prevladujočo interpretacijo. Napisanih je bilo kar nekaj študij, a mnogo teh študij jih še vedno obravnava kot *radikalno druge*. Razlike so pogosto precenjene, rade poudarjajo njihovo eksotičnost, a jih hkrati tudi univerzalizirajo. V knjigi BABA govorim o vsem tem.

**Po drugi strani skladateljica prihaja iz Finske, Tellu Turkka se posveča predvsem tamkajšnejmu folklornemu izročilu - sinteza dveh navidez raznorodnih tradicij, ki očitno niso tako zelo različna...**

Moj navdih za glasbo projekta izhaja iz igranja in *petja zgodb* guslarjev. Ideja je, da naj bi poslušalci poznali vsebino zgodbe, zato se bodo odzvali na ustvarjalno razporeditev znanih delov ali celo na ponovitev celotne zgodbe. Želela sem slišati raznolike glasbe, navdihnjene z isto zgodbo in zanima me mešanje različnih glasbenih idiomov, zato sem z naročilom cikla 11 skladb k sodelovanju povabila skladateljico, ki iste zgodbe oziroma pesmi govori z popolnoma nepričakovanim glasbenim jezikom.